ทันเกมส์ ภาคบ่าย – บล.ไทยพาณิชย์
ทันเกมส์ ภาคบ่าย - บล.ไทยพาณิชย์
8 ก.ค. 2559

สรุปภาวะตลาดภาคเช้า : อ่อนตัวเล็กน้อย – SET ถูกปัจจัยลบจากราคาน้ำมันดิบที่ลงแรงเมื่อคืน กดดันกลุ่มพลังงานอ่อนตัว รวมถึง Preview งบฯ Q2/59 ของ BBL ซึ่งเป็นตัวหลักตัวที่สามในกลุ่ม ภาพรวมผลการดำเนินงานยังไม่ค่อยดีเช่นกัน สร้าง Sentiment เชิงลบในกลุ่มแบงก์ กดดัน SET ลงมาทำจุดต่ำที่ 1450 จุด ก่อนฟื้นตัวเล็กน้อยมาปิดตลาดที่ระดับ 1453.98 จุด -2.74 จุด หรือ -0.2% ด้วยมูลค่าซื้อขายที่ระดับ 2.9 หมื่นลบ. กลุ่มหลักแบงก์ และพลังงานกดดันตลาด ปิดลบ -0.9% และ -0.6% ตามลำดับ ส่วน ICT ทรงตัว ด้านตลาดภูมิภาคส่วนใหญ่อยู่ในแดนลบ
กลยุทธ์ที่แนะนำ : ช่วงบ่าย: ยังมองหากยืน 1450 จุดได้ ในระยะสั้นจะแกว่งอยู่ในกรอบ Sideway Up ต่อไป และมีแนวต้านอยู่ที่ 1460 และ 1467 จุด ส่วนกรณีหลุดต่ำกว่า จะเป็นสัญญาณลบระยะสั้น และมีแนวรับถัดไปที่ 1440 และ 1430 จุด อย่างไรก็ตาม ในภาพรวม เรายังมีมุมมองที่ดีต่อ SET ซึ่งการอ่อนตัวเป็นเพียงย่อลงสลับเพื่อขึ้นต่อ กลยุทธ์ การเก็งกำไรยังทำได้ โดยมีจุดถอยขายลดพอร์ต หากต่ำกว่า 1450 จุด ส่วนนักลงทุน จุดน่าซื้อสะสมอีกครั้งอยู่ที่ 1430-1440 จุด ทั้งนี้ หุ้นแนะนำเก็งกำไรตามสัญญาณเทคนิค ได้แก่ MC (รับ 14.40 ต้าน 15.40 cut 13.90) และ NTV (รับ 52.00 ต้าน 55.50 cut 50.50)